**Pácin Község Önkormányzata Képviselő-testülete**

**3/2014. (V. 22.) önkormányzati rendelete**

**az Önkormányzat 2013. évi költségvetésének végrehajtásáról**

Pácin Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében , az Alaptörvény 32. cikk (1) bekezdés f) pontjában meghatározott feladatkörében eljárva - Pácin Község Önkormányzata Szervezeti és Működési Szabályzata 1. melléklet a) pontjában biztosított véleményezési jogkörében eljáró Pácin Község Önkormányzata Pénzügyi és Gazdálkodási Bizottsága véleményének kikérésével – a következőket rendeli el:

**1.§**

(1) A 2013. évi költségvetés végrehajtásáról szóló beszámolót az 1. mellékletben foglaltaknak megfelelően

**290 477 eFt költségvetési bevétellel**

**257 067 eFt költségvetési kiadással**

jóváhagyja.

(2) Az önkormányzat mérlegszerűen bemutatott kiadásait, bevételeit önkormányzati

szinten az 1. *mellékletben* foglaltaknak megfelelően fogadja el.

(3) Az önkormányzat általános működésének és ágazatai feladatinak támogatása

bevételeinek teljesítését a 2. melléklet tartalmazza.

(4) Az önkormányzat kiadási előirányzatait szakfeladatonként a 3. melléklet, a szociális

támogatás tervezett és tényleges felhasználást a a 3/1. melléklet tartalmazza.

(5) A működési bevételek és kiadások, valamint a tőkejellegű bevételek és kiadások

mérlegét a 4/a. és 4/b. *melléklet* szerint fogadja el.

**2. §**

(2) Az önkormányzat adósságot keletkeztető ügyletekből és kezességvállalásokból fennálló kötelezettségeit a 5*.* *melléklet* részletezi.

(3) Az önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 6*. melléklet* tartalmazza.

(4) Az önkormányzat 2013. évi adósságot keletkeztető fejlesztési céljait az 7*.* *melléklet* részletezi.

(5) Az önkormányzat költségvetésében szereplő beruházások kiadásainak beruházásonkénti teljesülését a 8*. melléklet* szerint fogadja el.

(6) Az önkormányzat költségvetésében szereplő felújítások kiadásait felújításonként a 9*.* *melléklet* szerint részletezi.

(7) Az önkormányzat által adott céljellegű támogatások teljesülését a 10*. melléklet* szerint határozza meg.

(8) Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulás teljesülését a *11. melléklet* szerint fogadja el.

3. §

(1) Az önkormányzat 2013. évi mérlegét a 12. melléklete tartalmazza.

(2) A több éves kihatással járó kötelezettségek (feladatok) előirányzatainak

teljesítését éves bontásban a 13*. melléklet* szerint fogadja el.

(3) Az önkormányzat által adott közvetett támogatások teljesítését a *14. melléklet* szerint hagyja jóvá.

(4) A képviselő-testület az önkormányzat 2013. évi előirányzat-felhasználási ütemtervét

havi bontásban a *15. melléklet* szerint hagyja jóvá.

(5) A Polgármesteri Hivatal valamint a Pácini Közös Önkormányzati Hivatal bevételi és kiadási előirányzatainak teljesülését és az engedélyezett létszámát valamint a közfoglalkoztatottak létszámát a 16. és 16/1.  *melléklet* szerint fogadja el.

(6) A Pácini Bárókert Óvoda bevételei és kiadásai előirányzatainak teljesülését és, az engedélyezett létszámot valamint a közfoglalkoztatottak létszámát a 17.  *melléklet* szerint fogadja el.

(7) Az önkormányzat mérlegét közgazdasági tagolásban a 18. melléklet szerint fogadja el.

(8) Az önkormányzat vagyoni helyzetének alakulását a 19. melléklet szerint fogadja el.

4. §

Az önkormányzat 2013. évi pénzmaradványát 24 323 eFt összegben állapítja meg, melyet a 20. melléklet tartalmaz. A pénzeszközök változásának levezetését a 21. melléklet tartalmazza.

5. §

Ez a rendelet kihirdetését követő napon lép hatályba. Ezzel egyidejűleg az önkormányzat 2012. évi zárszámadásáról szóló 4/2013. (V. 17.) önkormányzati rendelete hatályát veszti.

Majoros László Ferenc Csonka István

polgármester jegyző